சென்ற அத்தியாயத்தில் ஆத்மசுத்தி, காயசுத்தி போன்ற விஷயங்களைப்பற்றி பேச ஆரம்பித்தோம் என்று நினைக்கிறேன். மிக முக்கியமாக மனிதர்களின் சரீரத்தை நல்ல விதத்தில் கட்டமைத்துக்கொள்ள சித்தர்கள் கூறுகின்ற காயசுத்தி வழிமுறையை பற்றி முதலில் சிந்திப்போம் என்று ஆரம்பித்தும் இருந்தோம். இந்த இடத்தில் ஒரு கேள்வி வரலாம் இறைவனோடு இரண்டற கலப்பது தானே மனித பிறவியின் இறுதி லட்சியம் அதை வலியுறுத்த தானே சித்தர் பரம்பரை தோன்றியது. ஆத்மா வளர்ச்சியை பற்றி பேசுவதை விட்டு விட்டு உடல் வளர்ச்சியை பற்றி அதாவது காய சுத்தியை பற்றி பேசவேண்டிய அவசியம் சித்தர்களுக்கு ஏன் ஏற்பட்டது என்று.